ფერეიდუნ-შაჰრი
ფერეიდუნ-შაჰრი ან მარტყოფი (სპარს. فریدون‌شهر) — ქალაქი ირანში, ისპაჰანის ოსტანის დასავლეთ ნაწილში. ფერეიდუნ-შაჰრის რაიონის ცენტრი. მდებარეობს ზაგროსის ქედთან. ქალაქი არის ეთნიკური ქართველების (ფერეიდნელების) ერთ-ერთი დიდი სამოსახლო ფერეიდანში. მოსახლეობა საუბრობს ქართული ენის ფერეიდნულ კილოზე, ანუ ქართულ-სპარსულ დიალექტზე სპარსულთან ერთად.